钦定古今图书集成/历象汇编/庶征典/第131卷 > 王充论衡 > 《遣使赈恤天下遭水百姓敕》编制
## 钦定古今图书集成/历象汇编/庶征典/第131卷 > 王充论衡 > 《遣使赈恤天下遭水百姓敕》编制

敕：“王者钦若天道，惠绥下人，修己以导其和平，推心
以恤乎灾患，康时济理，何莫由斯。朕以薄德，托于人
上，励精庶政，思致雍熙，而诚不动天，政或多阙，阴气
作沴，暴风荐臻，自江淮而及于荆襄，历陈宋而施于
河朔。其间郡邑，连有水灾，城郭多伤，公私为害，损害
庐舍，浸败田苗，或亲戚漂沦，或资产沈溺，为之父母，
所不忍闻，兴言疚怀，良深愧悯，夙夜祗畏，悼于厥心。
用是寝不获安，食而忘味，特加轸恤，庶洽幽明。宜令
中书舍人奚陟往江陵府及襄、郢、复、随、鄂、申、光、蔡等
州，左庶子姚齐梧往陈许、宋、亳、颍、徐、泗、濠等州，秘书
少监常咸往恒冀、德、棣、深、赵等州，京兆尹常武往扬
楚、庐、滁、润、苏、常等州宣慰。应诸州百姓，因水漂荡，家
业淹损，田苗交至，乏绝不能自存者，委宜抚使，量与
赈给。沈溺死者，各加赐物，仍并以所在官中两税钱
物地税米充给。其溺死人，所在官为收敛埋瘗，用申
恻隐，以慰幽魂。其田苗所损，亦与宣抚使、观察使、刺
史约所损多少，速具闻奏。”於戏！一夫不获，一物失所，
刑罚不中，赋敛不均，“皆可以损阴阳之和，致水旱之
沴。其州县应有系囚及狱讼久未决者，委所在长吏
即与疏理，务从宽简，使绝滞冤。贪官暴吏，倚法害公，

凶灾，以补伤败，庶令安集，式副忧勤。《宣布朕怀》，使各
知悉。”